El Stado o Stato xe un entità poìdega xuridega che esersita el poder, fata da un teritorio e na popołasion che ghe vive, da un ordinamento xurìdego fato da istitusioni e łexi. A ła paroła Stato se po' riferir do conceti diversi: Stato comunità: popoło, stanzià drento un teritorio, organisà intorno a un poder sentrałe . Stato goerno: chel poder sentrale sovrano, organizzà in tanti possibiłi modi, chel ga el monopolio de ła forsa, e obliga el rispeto de determinate regołe in tel ambito de un teritorio ben definio. I trati de lo Stato moderno che i se ga afermà, secondo alcuni autori italiani li xe: sovranità: concentrasion de tuti i raporti polìteghi inte un'unica istansa indipendente e sovrana so un determinato teritorio; spersonalixasion del comando polìtego; costitusion e uxo de un aparato burocràtego sentralixà. Secondo la dotrina marxista-leninista, lo Stato consiste inte un'istitusion che, rifletendo interesi econòmisi e polìteghi de na determinada clase sociale, serve a sta ultima par afermare el so dominio inte la socetà.